
2   DR.30.11.2015 

 

 
 

 Kedua, program pemulihan kawasan hutan terosot, khusus untuk memastikan 
bahawa pemuliharaan kawasan hutan simpanan kekal yang terosot dan miskin di negeri 
Semenanjung Malaysia terpelihara dan pulih. 

 Ketiga, program penanaman pokok bakau dan spesis-spesis lain yang sesuai di 
persisiran pantai seperti program penanaman pokok bakau dan spesis-spesis yang sesuai 
di persisiran pantai negara sejak tahun 2005.  

Keempat, penting juga projek Central Forest Spine (CFS) bertujuan untuk 
membentuk satu rangkaian hutan perlindungan yang bersambung melalui pembentukan 
koridor ekologi bagi kepentingan pemeliharaan kepelbagaian biologi, hidupan liar dan alam 
sekitar. 

Kelima, program kesedaran berkaitan perhutanan. Program ini merupakan kempen 
kesedaran kepada semua rakyat Malaysia terutama sekali generasi muda di sekolah 
rendah, sekolah menengah mengenai kepentingan untuk memelihara dan memulihara 
khazanah hutan negara. Sebenarnya ada beberapa lagi program dalam senarai yang 
panjang, boleh lah kita berbincang di luar. Sekian, terima kasih.  

 Tuan Haji Ahmad Nazlan bin Idris [Jerantut]: Terima kasih Yang Berhormat 
Menteri atas jawapan yang diberi. Yang Berhormat Menteri keseimbangan biodiversiti 
sangat penting untuk kelestarian kehidupan kita. Kemusnahan hutan tanpa kawalan akan 
mengundang pelbagai bencana seperti perubahan cuaca, banjir, tanah runtuh dan lain-lain. 

 Persoalan saya mudah sahaja. Apakah pengurusan hutan secara berkala atau 
sustainable forest management dalam negara ini serta bukti yang kita berjaya mengurus 
dengan baik dari segi penghargaan, pengiktirafan termasuk di peringkat antarabangsa. 
Terima kasih.  

 Datuk Ir. Haji Hamim bin Samuri: Tuan Yang di-Pertua, Terima kasih Yang 
Berhormat Jerantut. Sebenarnya kalau kita bercakap soal pengurusan hutan secara 
berkekalan ini ataupun sustainable forest management ini sangat luas dan kalau kita 
hendak semak pencapaian kita, ringkasnya secara beginilah ya. Setakat ini di 
Semenanjung Malaysia, oleh kerana kementerian kita, NRE ini, hanya mengurus di 
Semenanjung sahaja melalui Jabatan Perhutanan Semenanjung Malaysia (JPSM), saya 
boleh sebut iaitu setakat ini Sijil Pengurusan Hutan secara berkekalan di lapan unit 
pengurusan hutan di negeri Johor, Kedah, Kelantan, Negeri Sembilan, Pahang, Perak, 
Selangor dan Terengganu yang melibatkan sejumlah 4.85 juta hektar bertepatan dengan 
sijil Malaysian Criteria and Indicators (MC&amp;I) dalam hutan asli.  

 Ini sebenarnya telah diiktiraf oleh Dutch Minimum Standards oleh pihak 
Netherlands sebagai standard pengurusan hutan yang baik. Kedua, ini juga bertepatan 
dengan izin, International Tropical Timber Organization (ITTO) Criteria And Indicators untuk 
pengurusan hutan berkekalan tadi di hutan tropika Malaysia.  

 Dengan sebab itulah Tuan Yang di-Pertua, ini satu pencapaian yang agak 
significant, eksport ataupun produk kayu kita diterima oleh seluruh negara-negara di 
Eropah. Itu satu pencapaian yang sangat tinggi kerana mereka menilai bukan saja kualiti 
tetapi bagaimana kita mengurus hutan secara berkekalan. Itu merupakan satu indicator 
penting kepada kejayaan kita dalam menguruskan hutan di Semenanjung Malaysia. Sekian, 
terima kasih.  

■1010 

 Dr. Tan Seng Giaw [Kepong]: Tuan Yang di-Pertua, soalan tambahan. Setakat 
manakah kita boleh mencapai standard antarabangsa seperti Belanda dan bilangan 
kakitangan yang diperlukan untuk kita melaksanakan standard ini? 

 Datuk Ir. Haji Hamim bin Samuri: Terima kasih Yang Berhormat Kepong, terima 
kasih Tuan Yang di-Pertua. Seperti yang saya sebut tadi, JPSM dengan disokong oleh 
FRIM tadi, menerima anugerah sijil pengurusan hutan mengikut standard MC&amp;I ataupun 
Malaysian Criteria and Indicators ke atas hutan asli. Ini yang kita pegang, maknanya sijil kita 
peroleh daripada pengurusan tersebut menepati keperluan sijil. Sijil tadi ataupun 



Kedua, program pemulihan kawasan hutan terosot, khusus untuk memastikan bahawa pemuliharaan kawasan hutan simpanan kekal yang terosot dan miskin di negeri Semenanjung Malaysia terpelihara dan pulih. Ketiga, program penanaman pokok bakau dan spesis-spesis lain yang sesuai di persisiran pantai seperti program penanaman pokok bakau dan spesis-spesis yang sesuai di persisiran pantai negara sejak tahun 2005. Keempat, penting juga projek Central Forest Spine (CFS) bertujuan untuk membentuk satu rangkaian hutan perlindungan yang bersambung melalui pembentukan koridor ekologi bagi kepentingan pemeliharaan kepelbagaian biologi, hidupan liar dan alam sekitar. Kelima, program kesedaran berkaitan perhutanan. Program ini merupakan kempen kesedaran kepada semua rakyat Malaysia terutama sekali generasi muda di sekolah rendah, sekolah menengah mengenai kepentingan untuk memelihara dan memulihara khazanah hutan negara. Sebenarnya ada beberapa lagi program dalam senarai yang panjang, boleh lah kita berbincang di luar. Sekian, terima kasih. Tuan Haji Ahmad Nazlan bin Idris [Jerantut]: Terima kasih Yang Berhormat Menteri atas jawapan yang diberi. Yang Berhormat Menteri keseimbangan biodiversiti sangat penting untuk kelestarian kehidupan kita. Kemusnahan hutan tanpa kawalan akan mengundang pelbagai bencana seperti perubahan cuaca, banjir, tanah runtuh dan lain-lain. Persoalan saya mudah sahaja. Apakah pengurusan hutan secara berkala atau sustainable forest management dalam negara ini serta bukti yang kita berjaya mengurus dengan baik dari segi penghargaan, pengiktirafan termasuk di peringkat antarabangsa. Terima kasih. Datuk Ir. Haji Hamim bin Samuri: Tuan Yang di-Pertua, Terima kasih Yang Berhormat Jerantut. Sebenarnya kalau kita bercakap soal pengurusan hutan secara berkekalan ini ataupun sustainable forest management ini sangat luas dan kalau kita hendak semak pencapaian kita, ringkasnya secara beginilah ya. Setakat ini di Semenanjung Malaysia, oleh kerana kementerian kita, NRE ini, hanya mengurus di Semenanjung sahaja melalui Jabatan Perhutanan Semenanjung Malaysia (JPSM), saya boleh sebut iaitu setakat ini Sijil Pengurusan Hutan secara berkekalan di lapan unit pengurusan hutan di negeri Johor, Kedah, Kelantan, Negeri Sembilan, Pahang, Perak, Selangor dan Terengganu yang melibatkan sejumlah 4.85 juta hektar bertepatan dengan sijil Malaysian Criteria and Indicators (MC&I) dalam hutan asli. Ini sebenarnya telah diiktiraf oleh Dutch Minimum Standards oleh pihak Netherlands sebagai standard pengurusan hutan yang baik. Kedua, ini juga bertepatan dengan izin, International Tropical Timber Organization (ITTO) Criteria And Indicators untuk pengurusan hutan berkekalan tadi di hutan tropika Malaysia. Dengan sebab itulah Tuan Yang di-Pertua, ini satu pencapaian yang agak significant, eksport ataupun produk kayu kita diterima oleh seluruh negara-negara di Eropah. Itu satu pencapaian yang sangat tinggi kerana mereka menilai bukan saja kualiti tetapi bagaimana kita mengurus hutan secara berkekalan. Itu merupakan satu indicator penting kepada kejayaan kita dalam menguruskan hutan di Semenanjung Malaysia. Sekian, terima kasih. #1010. Dr. Tan Seng Giaw [Kepong]: Tuan Yang di-Pertua, soalan tambahan. Setakat manakah kita boleh mencapai standard antarabangsa seperti Belanda dan bilangan kakitangan yang diperlukan untuk kita melaksanakan standard ini?. Datuk Ir. Haji Hamim bin Samuri: Terima kasih Yang Berhormat Kepong, terima kasih Tuan Yang di-Pertua. Seperti yang saya sebut tadi, JPSM dengan disokong oleh FRIM tadi, menerima anugerah sijil pengurusan hutan mengikut standard MC&I ataupun Malaysian Criteria and Indicators ke atas hutan asli. Ini yang kita pegang, maknanya sijil kita peroleh daripada pengurusan tersebut menepati keperluan sijil. Sijil tadi ataupun.